**Vastavalt nimekirjale 06.11.2024 nr 6-1/44-5**

**Reiu külas Kapteni kinnistu detailplaneeringu kooskõlastamine**

Häädemeeste Vallavalitsus algatas 03.07.2024 korraldusega nr 263 Häädemeeste vallas Reiu külas Kapteni kinnistu detailplaneeringu. Detailplaneeringu eesmärgiks on Kapteni maaüksuse jagamine kolmeks elamumaa katastriüksuseks ning ehitusõiguse andmine kahe uue elamu ja neid teenindavate abihoonete püstitamiseks. Juurdepääs planeeringualale on tagatud olemasoleva avaliku Reiu kooli tee ja Peenra tee kaudu. Planeeringuala suurus on 8877 m². Kehtiva Tahkuranna valla üldplaneeringu järgi asub Kapteni kinnistu detailplaneeringu koostamise kohustusega alal ning väikeelamumaa maal. Tulenevalt üldplaneeringust on minimaalne krundisuurus väikeelamu reservmaal 2200 m². Detailplaneering on kooskõlas kehtiva üldplaneeringuga. Joogivee ja kanalisatsiooni süsteemid lahendatakse oma kinnistu siseselt ning parkimine lahendatakse planeeritavatel kruntidel. Detailplaneeringu algatamisel ei ole ette näha täiendavate uuringute vajadust.

Võttes aluseks eelöeldu ja planeerimisseaduse § 133 lõike 1, esitab Häädemeeste Vallavalitsus Teile kooskõlastamiseks Reiu külas Kapteni kinnistu detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa: Reiu külas Kapteni kinnistu detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015